U-I-12/01
Natisni
Opravilna št.:
U-I-12/01
Datum odločitve:
9. 10. 2002
Objavljeno:
OdlUS XI, 214
ECLI:
ECLI:SI:USRS:2002:U.I.12.01
Akt:
Zakon o zakonski zvezi in družinskih razmerjih (Uradni list SRS, št. 14/89 - preč. bes. in Uradni list RS, št. 64/2001) (ZZZDR), 65. čl.

Zakon o pravdnem postopku (Uradni list RS, št. 26/99) (ZPP), 140., 141. in 142. čl.
Izrek:
Pobuda za začetek postopka za oceno ustavnosti 65. člena Zakona o zakonski zvezi in družinskih razmerjih (Uradni list SRS, št. 14/89 - preč. bes. in Uradni list RS, št. 64/2001) se zavrne.

Postopek za preizkus pobude za začetek postopka za oceno ustavnosti 140., 141. in 142. člena Zakona o pravdnem postopku (Uradni list RS, št. 26/99) se ustavi.
Evidenčni stavek:
Ker pobuda v delu, ki se nanaša na izpodbijane določbe ZPP, ni bila popolna, je Ustavno sodišče pobudnico pozvalo, naj jo dopolni. Kljub odgovoru pa pobudnica ni odgovorila na postavljena vprašanja, zato njene pobude v tem delu ni bilo mogoče preizkusiti.
Obravnavana pobuda ne vsebuje nobenih novih relevantnih navedb, na katere Ustavno sodišče ne bi odgovorilo že v prejšnjem sklepu, zato jo je Ustavno sodišče zavrnilo.
Geslo:
Pravni interes (procesna predpostavka ustavnosodnega postopka)
Pravna podlaga:
Zakon o Ustavnem sodišču (ZUstS), 2. odst. 26. in 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Hermina Nemec, Koper
Datum vloge:
11. 1. 2001
Vrsta odločitve:
sklep
Vrsta rešitve:
zavrnitev
Dokument:
US21739
Dokument v PDF obliki:
U-I-12-01.pdf
115 KB
Prenesite datoteko
U-I-12/01-13
9. 10. 2002
SKLEP
Ustavno sodišče je v postopku za preizkus pobude Hermine Nemec iz Kopra na seji dne 9. oktobra 2002
sklenilo:
1. Pobuda za začetek postopka za oceno ustavnosti 65. člena Zakona o zakonski zvezi in družinskih razmerjih (Uradni list SRS, št. 14/89 - preč. bes. in Uradni list RS, št. 64/2001) se zavrne. 2. Postopek za preizkus pobude za začetek postopka za oceno ustavnosti 140., 141. in 142. člena Zakona o pravdnem postopku (Uradni list RS, št. 26/99) se ustavi.
Obrazložitev
1. Pobudnica izpodbija določbo Zakona o zakonski zvezi in družinskih razmerjih (v nadaljevanju ZZZDR), po kateri sme vsak zakonec zahtevati razvezo zakonske zveze, če je ta iz kateregakoli vzroka nevzdržna. Meni, da je izpodbijana določba ZZZDR v neskladju s 53., s 54. in s 56. členom Ustave. Pobudnica vlaga tudi pobudo za oceno ustavnosti 140., 141. in 142. člena Zakona o pravdnem postopku (v nadaljevanju ZPP), s katerimi je določen način vročanja.
2. Ker pobuda v delu, ki se nanaša na izpodbijane določbe ZPP, ni bila popolna, je Ustavno sodišče pobudnico pozvalo, naj jo dopolni, zlasti z navedbo določb Ustave, s katerimi naj bi bile izpodbijane določbe v neskladju, in z utemeljitvijo zatrjevanega neskladja. Hkrati je bila pobudnica pozvana tudi k utemeljitvi njenega pravnega interesa.
3. Pobudnica je Ustavnemu sodišču sicer posredovala številne vloge, v katerih pa le ponavlja pavšalne navedbe iz pobude, obširno predstavlja svoja gledanja na zakonsko ureditev in podaja predloge za po njenem mnenju ustreznejše rešitve. Ni pa odgovorila na postavljena vprašanja, zato njene pobude v delu, ki se nanaša na izpodbijane določbe ZPP, ni bilo mogoče preizkusiti. Ustavno sodišče je zato postopek v tem delu ustavilo.
4. Ustavno sodišče je že odločalo o pobudi za oceno ustavnosti 65. člena ZZZDR, ki jo je pobudnica vložila iz enakih razlogov kot obravnavano pobudo, in jo s sklepom št. U-I-435/98 z dne 22. 4. 1999 (OdlUS VIII, 84) zavrnilo kot neutemeljeno. Obravnavana pobuda ne vsebuje nobenih novih relevantnih navedb, na katere Ustavno sodišče ne bi odgovorilo že v sklepu št. U-I-435/98, zato jo je Ustavno sodišče zavrnilo. Ker je bilo treba pobudo kot očitno neutemeljeno zavrniti, se Ustavno sodišče ni spuščalo v presojo, ali pobudnica sploh izkazuje pravni interes za začetek postopka.
5. Ustavno sodišče je sprejelo ta sklep na podlagi drugega odstavka 26. člena in tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič in Jože Tratnik. Sklep je sprejelo soglasno.
Predsednica
dr. Dragica Wedam Lukić